Payne's grey

Payne's grey ('Payne'i hall') on tume sinakashall (kiltkivihall) akvarell- või õlivärv, mis on valmistatud kahest või enamast erinevast värvipigmendist.

 Saamine 
Värvi leiutas inglise akvarellist ja kunstiõpetaja William Payne 19. sajandi algul, kes võis seda soovitada oma õpilastele kui musta vähem intensiivset varianti varjutoonide segamiseks. Payne'i järgi on värv nimetatudGrey matter: a colour story of the old and new. Algselt oli Payne's grey segu Preisi sinisest, kollasest ookrist ja karmiinlakistLooking for Payne's grey. - Le lapin dans la lune. 19 March 2017Handprint : colormaking attributes. 2015 Bruce MacEvoy., mõne allika teatel aga indigost, karmiinlakist ja söestG. O'Hanlon. Hues or Mixed Colors of Historical Origin. – naturalpigments.com. Tänapäeval müüdava värvi tavalised komponendid on mingi must pigment, näiteks lambitahm või marssmust, segatuna mõne sinise pigmendiga, näiteks ultramariini või ftalotsüaniinsinisegaProfessional Watercolour. Winsor&Newton.

 Kasutamine 
Värvi kasutatakse varjude toonijana musta asemel. Payne's grey väiksem tumedus ja intensiivsus võrreldes mustaga hõlbustab õhulisema, vähem raskepärase tulemuse saavutamist.

 Värvinimetus ja värvus 

Värvi nimetus Payne's grey esineb inglise keeles esimest korda 1835. aastal. Eesti kaubandusvõrku ilmus Payne's grey 1990. aastatel, nimetust on eestindatud ebajärjekindlalt Payne hall või Payne's hallKunstitarbed e-pood või Paynes´i hallArte.

Veebivärv nimega Payne's Grey või Payne's Gray on sinaka või roheka varjundiga tumehall mitmes variandis  Color-Name  HTML CSS Color  HTML CSS Color  ColorKit  99colors.

Prantsuskeelses värvinimetuste portaalis code-couleur.com on gris de Payne sinakashall  G. - Code-Couleur.

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb tooni hallikassinise, tumeda hallikassinise, sinakashalli või tumeda sinakashallina , Light Payne's Grey on kahvatusinine Kenneth L. Kelly and Deane B. Judd. Color: Universal Language and Dictionary of Names. 1976. lk 132.

 Viited 

 Välislingid 
 D. Doreau. Looking for Payne's grey. - Le Lapin dans la Lune (blogi)
 K. Kelleher. Payne's Gray, the Color of English Rain and Henry Miller's Paris. - The Awl. Color Stories

Kategooria:Anorgaanilised pigmendid
Kategooria:Pigmentide segud
Kategooria:Hallid värvitoonid